 ሓደ ክታበት ተማሂዙ ግቡእ መስርሓት ሓሊፉ ናብ መዓላ ክውዕል ኣብ ርጉእ እዋን ዓመታትዩ ዝወስደሉ ወረ ሓደ ሓደ ግዜስ ልዕሊ ሓደ ዕቁድውን ይወስድዩ ቃልሲ ተመራመርቲ ንክታበት ኮሮናቫይረስ ኣብ ዝሓጸረ ግዜ ምርካብዩ ዘሎ ብዙሓት ክኢላታት ኣብ ባይታ ዘሎ ሓቅታት ከም መቀመሪ ተጠቂሞም ክታበት ኮሮናቫይረስ ኣብ መፋርቕ 2021 ኣብ ዕዳጋ ከምዝውዕል ይሕብሩ እዚ ከኸውን እንተኽኢሉ ሳይንሳዊ መስተንክር ክብሃለሉዩ እንተኾነ ኣብ መፋርቕ 2021 ክታበት ኮሮናቫይረስ ክርከብዩ ኢሉ ውሕስነት ዝህብ ኣካል የለን ምክንያቱ ክሳብ ሕጂ ኣርባዕተ ዓይነት ኮሮናቫይረስ ርኢና ኣለና ኩሎም ተመሳሳሊ ምልክታት ዘርእዩ ኮይኖም ክሳብ ሕጂ ከኣ ንኹሎም ክታበት ኣይተረኸቦምን ሕጂኸ እንታይ ክግበር ይከኣል? 